Ukazujú nám podobu hlavného menu, nastavení či prehliadaču serverov.
Používateľ tr1ggermortis uverejnil na Reddite niekoľko screenshotov z práve prebiehajúceho uzavretého alfa testovania Battlefield 1. Ukazuje nám na nich podobu hlavného menu, prehliadaču serverov, nastavenia ovládača a klávesnice a tiež rozhranie, ktoré umožňuje prispôsobenie výzbroje. Na poslednom obrázku môžeme taktiež vidieť hernú menu nazvanú warbonds, s ktorou sa bude platiť za odomknutie zbraní.
Screenshoty nie sú v príliš dobrej kvalite, keďže samotný užívateľ ich zverejnil pospájané v jednom veľkom obrázku. Avšak aspoň takto môžeme vidieť niečo nové z alfa fázy hry, ktorá je určená iba pre pár vybraných hráčov. O uniknutých screenshotoch informovala stránka VG 24/7.